Jy kan soveel, luister, vra, op TV kyk … daar is niks soos die ware Jakob nie. Gaan beleef dit self.
Moenie bang wees nie, dit is baie makliker as wat jy dink, en baie meer bevredigend as waarop jy hoop.
Moet geen amptenaar by ’n ambassade vertrou wat sê jy kan ’n visum op die grens kry nie. Sorg dat jy alles het voor jou vertrek, en gaan die geldigheidsdatums sorgvuldig na.
Twee Namibiese skrywers is onlangs deur die Afrikaanse Taal- en Kultuurvereniging (ATKV) as Afrikone vereer. Die Republikein het met Kobus Lombard en Piet van Rooyen gesels oor wat die erkenning deur die ATKV vir hulle beteken.
Lombard se jongste digbundel, Skadu oor die sonwyser, het vanjaar by Protea Boekhuis verskyn. Die digter het gesê: “Ek waardeer dat die ATKV doen wat dit doen en mense op so ’n manier aanmoedig om onder meer te skryf.”
Van Rooyen se bundel, Reisiger te perd, het in 2014 verskyn en die digter en romansier het vertel dat skryf sy eerste liefde bly.
Hy raai ook jong mense aan wat graag suksesvolle skrywers wil word, om êrens in hul lewe ’n ATKV-skryfskool­ by te woon. “Dit is raad wat ek vir baie mense gee. Ek het ook destyds een van Hans du Plessis se skryfskole bygewoon.”
Sy debuutbundel, Geknipte naelstring­, is in 2001 uitgegee deur Protea Boekhuis, waarvoor hy in 2003 die kortlys vir die Ingrid Jonker-prys­ gehaal het. Sy tweede bundel, Tussen wysvinger en duim, en sy derde, Vlerke vir my houteend, verskyn onderskeidelik­ in 2005 en 2010, ook deur Protea Boekhuis uitgegee.
“Op die oomblik skryf ek baie lekker aan ’n nuwe manuskrip. Ek het sommer weer moed gekry,” het hy die naweek vertel.